"Tshenyo ya ditheo tse e busetsa morago dipoelo tse di bonalang tse re di fitlheletseng mo temokeraseng ya rona e ntšhwa.3 Kabinete e tswelela go amogela kitsiso ya gore mafelo a phetlhelomotlakase a Eskom e leng la Kusile le la Medupi a tla tlamela ka motlakase mo ngwageng wa 2014.Phetlho ya motlakase mo ngwageng o o tlang ka mafelo a phetlhelomotlakase e leng la Kusile le la Medupi a tla nna kgato e nngwe e kgolo ya tlhabololo le tsweletso ya naga mme e tla bontsha katlego ya puso mo go tsenyeng tirisong lenaane le legolo la tlhabololo ya mafaratlhatlha le le bopang sešwa ikonomi le setšhaba sa borona."